Lazër Mjeda

**Lazër Mjeda** (født 6. mars 1869 i Mjeda i Zadrima i Det osmanske rike; død 8. juli 1935 i Shkodra) var en albansk katolsk geistlig og erkebiskop av Shkodra fra Mjeda-familien.
## Liv og virke
### Prest
I 1875 begynte han inn på Shkodra pavelige seminar. Den 10. august 1891 ble han presteviet av av erkebiskop Pasquale Guerini (1821–1911) i Shkodra. Han ble sogneprest i Pllan (bispedømmet Pult).

### Biskop av Sapë
Den 28. mars 1900 utnevnte pave Leo XIII ham til biskop av Sapa. Han ble ordinert til biskop av erkebiskop Guerini den 20. januar 1901 i Shkodra.
### Koadjutorerkebiskop av Shkodra
Den 24. desember 1904 ble han utnevnt til titulærerkebiskop *pro hac vice* av *Areopolis* og koadjutorerkebiskop av Shkodra. 

Sammen med sin bror, forfatteren Don Ndre Mjeda, grunnla han det språklige og litterære samfunnet «Agimi» i Shkodra.

Lazër  Mjeda var medlem av Selskapet for det albanske språks enhet (*Bashkimi i Shkodrës*), skaper av *Bashkimi*-alfabetet, etav hovedalternativene blant de albanske alfabeter som ble drøftet under Monastirkongressen i 1908.

### Erkebiskop av Skopje
Den 14. april 1909 utnevnte pave Pius X ham til erkebiskop av Skopje. 

Uten Mjedas hjelp ville ikke Ismail Qemali (1844–1919) vært i stand til å erklære Albanias uavhengighet fra Vlora den 28. november 1912, fordi han hadde en sjekk for å finansiere reisen, men ingen bank ville innløse den. Erkebiskop Mjeda organiserte et charterskip til Vlora for Qemali med hjelp fra den østerrikske regjering. Da Mjeda kom tilbake fra London i februar 1913, var han sikker på at politiske London og Wien ville sikre Shkodras tilhørighet til Albania.
### Erkebiskop av Shkodra
Den 19. oktober 1921 ble han utnevnt til erkebiskop av Shkodra. Den 14. februar 1922 ankom Mjeda Shkodra, og ga et betydelig bidrag til å gjenopprette ordnede kirkeforhold i Albania frem til sin død i 1935.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Flavio Chigi den eldre (1631-1693) *1686
* Kardinal Giovanni Antonio Guadagni (1674-1759) *1724
* Kardinal Christoph Bartholomäus Anton Migazzi von Waal und Sonnenthurn (1714-1803) *1751
* Biskop Michael Léopold Brigido von Marenfels und Bresoviz (1742-1816) *1788
* Erkebiskop Sigismund Anton von Hohenwart (1730-1820) *1791
* Biskop Augustin Johann Joseph Gruber (1763-1835) *1816
* Erkebiskop Franz Xavier (Franciszek Ksawery) Luschin (Luszin) (1781-1854) *1824
* Erkebiskop Josip Godeassi (1788-1861) *1840
* Biskop Marko Kalogjera (Calogerà) (1819-1888) *1856
* Erkebiskop Pasquale Guerini (1821-1911) *1879
* Erkebiskop *Lazër Mjeda* (1869-1935) *1901

## Litteratur
*Tadeusz Czekalski: *Zarys dziejów chrześcijaństwa albańskiego w latach 1912-1996*. Kraków: 1996. ISBN 83-85527-40-0.
*Markus Peters: *Geschichte der Katholischen Kirche in Albanien 1919 - 1993*. Wiesbaden: 2003. ISBN 3-447-04784-4.
## Referanser